Unele Târguri de Crăciun din Germania au o atmosferă bizară din cauza faptului că nu există muzică. Melodiile de sărbători sunt prea scumpe, iar boxele sunt adesea oprite, spun organizatorii.
În Leipzig, până și concertele au fost anulate, iar vizitatorii sunt foarte dezamăgiți.
"Îi aud pe oamenii spunând: "De ce nu e muzică? Atmosfera e sumbră fără muzică." Asta doare", a spus un vânzător.
Organizatorii târgurile, în semn de revoltă față de prețurile uriașe ale asociațiilor nemțești, au decis să nu se asculte muzică.
Asociația care se ocupă de drepturile de autor ale melodiilor utilizează suprafața totală a târgurilor de Crăciun pentru a calcula prețul final al licențelor muzicale. Dar, sunt operatori care au vrut să fenteze suprafața totală, declarând mai puțin decât au.
"Au existat diferențe semnificative în 35 de cazuri dintr-un total de 3.350 de facturi, în mare parte pentru că, inițial, s-au raportat 300 de metri pătrați, dar noi am măsurat ulterior 3.000 de metri pătrați", declarat Ursula Goebel, purtător de cuvânt GEMA.
În orașul Magdeburg, licențele muzicale au crescut cu 1000%. Asociațoia se arată empatică față de supărarea comercianților și vizitatorilor, dar învinovățește organizatorii târgurilor de Crăciun.
"Nu se poate ca organizatorii să fie dispuși să plătească 3 sau 4 euro pentru cârnați și vin fiert, dar să nu fie dispuși să plătească pentru muzică", a mai adăugat Ursula Goebel, purtător de cuvânt GEMA.
Pentru că organizatorii nu s-au gândit că este necesar să aibă un buget atât de mare pentru muzică, se gândesc la alte soluții, precum difuzarea melodiilor care nu au nevoie de licență, dar doar în unele zile.